จงบอกึง คุณสมบัติ และ ผลข้างเคียงของ ยาลดความดัน ยาลดความดันเลือดสูง และยาลดความดันโลหิตสูง
ยาลดความดัน ยาลดความดันเลือดสูง ยาลดความดันโลหิตสูง Antihypertensive drug ยาลดความดันหมายถึงยาที่มีคุณสมบัติอะไร แบ่งยาลดความดันเป็นประเภทใดบ้าง ยาลดความดันมีรูปแบบจัดจำหน่ายอย่างไร ยาลดความดันมีข้อบ่งใช้อย่างไร มีข้อห้ามใช้ยาลดความดันอย่างไร มีข้อควรระวังการใช้ยาลดความดันอย่างไร การใช้ยาลดความดันในหญิงตั้งครรภ์หรือให้นมบุตรควรเป็นอย่างไร การใช้ยาลดความดันในผู้สูงอายุควรเป็นอย่างไร การใช้ยาลดความดันในเด็กควรเป็นอย่างไร อาการไม่พึงประสงค์จากการใช้ยาลดความดันมีอะไรบ้าง สรุป ข้อปฏิบัติพื้นฐานในการใช้ยาทุกชนิด ความดันโลหิตสูงวิกฤติ Hypertensive crisis แคลเซียมแชนแนลบล็อกเกอร์ Calcium channel blocker นอนซีเล็กทีฟเบต้าบลอกเกอร์ หรือ ยาปิดกั้นตัวรับเบต้า Nonselective beta blockers แอลฟา-บล็อกเกอร์ Alpha-blockers เอซีอี อินฮิบิเตอร์ ACE inhibitor แอนจิโอเทนซิน II รีเซพเตอร์ แอนตาโกนิสต์ Angiotensin II receptor antagonist ยาไนเตรท Nitrate medicines ยาลดความดันหมายถึงยาที่มีคุณสมบัติอะไร ยาลดความดัน หรือ ยาลดความดันเลือดสูง หรือยาลดความดันโลหิตสูง Antihypertensive drug คือ ยาที่ใช้ลดความดันโลหิตที่สูงเกินปกติโดยมีเป้าหมายเพื่อควบคุมระดับความดันโลหิตให้เข้าสู่ภาวะปกติมากที่สุด เพื่อชะลอความรุนแรงของโรค และเพื่อลดอัตราการตายเนื่องจากภาวะแทรกซ้อนที่อาจเกิดกับ หัวใจ ตา ไต สมอง และกับหลอดเลือดขนาดเล็กๆทั่วร่างกาย อ่านเพิ่มเติมในเว็บ haamor.com บทความเรื่อง โรคความดันโลหิตสูง แบ่งยาลดความดันเป็นประเภทใดบ้าง แบ่งยาลดความดันตามกลไกการออกฤทธิ์ของตัวยาได้ดังนี้ เช่น ก. ยาขับปัสสาวะ Diuretics เช่น ยาขับปัสสาวะกลุ่มไทอะไซด์ Thiazide diureticsเช่นยา ไฮโดรคลอโรไทอะไซด์ Hydrochlorothiazide HCTZ อินดาพาไมด์ Indapamide คลอธาลิโดน Chlorthalidone ยาขับปัสสาวะกลุ่มลูปไดยูเรติก Loop diuretics ยาที่ออกฤทธิ์ที่หน่วยไต เช่นยา ฟูโรซีไมด์ Furosemide เอทธาครินิคแอซิด Ethacrynic acid ทอร์ซีไมด์ Torsemide ยาขับปัสสาวะชนิดที่ลดการขับโพแทสเซียมออกจากร่างกายทางปัสสาวะPotassium-sparing diuretics เช่นยา อะมิโลไรด์ Amiloride ไตรแอมเทรีน Triamterene สไปโรโนแล็กโทน Spironolactone อีพลีรีโนน Eplerenone ยาขับปัสสาวะกลุ่มออสโมติก Osmotic diuretics ยาที่ลดการดูดซึมกลับของน้ำและโซเดียมจากปัสสาวะกลับเข้าสู่ร่างกาย เช่นยา แมนนิทอล Mannitol ซอร์บิทอล Sorbitol ข. ยาที่ออกฤทธิ์ลดการทำงานของระบบประสาทซิมพาธีติก Sympathoplegic agents เช่น ยาออกฤทธิ์ปิดกั้นการทำงานของเบต้ารีเซ็ปเตอร์ Beta adrenoceptor blockers Beta blockers เช่นยา โพรพราโนลอล Propranolol นาโดลอล Nadolol พินโดลอล Pindolol ทิโมลอล Timolol อะทีโนลอล Atenolol เมโทโพรลอล Metoprolol ไบโซโพรลอล Bisoprolol ลาบีทาลอล labetalol คาร์วีไดลอล Carvedilol ยาออกฤทธิ์ปิดกั้นการทำงานของอัลฟ่า 1 รีเซ็ปเตอร์ Alpha1 adrenoceptor blockers Alpha1 blockers เช่นยา พราโซซิน Prazosin ด็อกซาโซซิน Doxazosin ยาที่ออกฤทธิ์ต่อระบบประสาทส่วนกลาง Centrally acting agents เช่นยา โคลนิดีน Clonidine เมทิลโดปา Methyldopa รีเซอร์พีน Reserpine ค. ยาที่ออกฤทธิ์ลดการทำงานของระบบ Renin-angiotensin-aldosterone system RAAS ระบบที่เกี่ยวข้องกับการทำงานของไตและฮอร์โมนสารต่างๆที่เกี่ยวข้องกับการคงความดันโลหิตของร่างกาย เช่น ยาเอซีอีอินฮิบิเตอร์ ACE inhibitors ACEI เป็นยาที่ออกฤทธิ์ยับยั้งเอนไซม์ แองจิโอเทนซินคอนเวอร์ติ้ง Angiotensin converting ที่ช่วยควบคุมความดันเลือด เช่น ยาอีนาลาพริล Enalapril ไลซิโนพริล Lisinopril แคปโตพริล Captopril รามิพริล Ramipril เพอรินโดพริล Perindopril ยาที่ออกฤทธิ์ปิดกั้นที่ตัวรับ Receptor แอนจิโอเทนซิน 2 Angiotensin II receptor blockers ARBs เช่น ยาลอซาร์แทน Losartan วาลซาร์แทน Valsar tan เออร์บีซาร์แทน Irbesartan แคนดิซาร์แทน Candesartan เทลมิซาร์แทน Telmisartan โอล์มีซาร์แทน Olmesartan ง. ยากลุ่มต่างๆที่ขยายหลอดเลือด เช่น ยากลุ่มปิดกั้นช่องประจุแคลเซียม Calcium channel blockers CCBs เช่น ยาไนเฟดิปีน Nifedipine ฟิโลดิปีน Felodipine แอมโลดิปีน Amlodipine มานิดิปีน Manidipine เวอราปามิล Verapamil ดิลไทอะเซม Diltiazem ยากลุ่มไนเตรท Nitrate เช่นยา ไอโซซอร์ไบด์โมโนไนเตรต Isosorbide mononitrate ISMN ไอโซซอร์ไบด์ไดไนเตรต Isosorbide dinitrate ISDN ไนโตรกลีเซอรีน Nitroglycerin ยาขยายหลอดเลือดชนิดอื่นๆ เช่นยา ไฮดราลาซีน Hydralazine ไมนอกซิดิล Minoxidil ยาลดความดันมีรูปแบบจัดจำหน่ายอย่างไร ยาลดความดันมีรูปแบบจัดจำหน่าย เช่น ยาเม็ด Tablet ผงยาปราศจากเชื้อ Sterile powder ยาเตรียมปราศจากเชื้อ Sterile solution ยาเม็ดอมใต้ลิ้น Sublingual tablet เช่น ไอโซซอร์ไบด์ไดไนเตรต แผ่นแปะผิวหนัง Transdermal Patch เช่น ไนโตรกลีเซอรีน ยาลดความดันมีข้อบ่งใช้อย่างไร ยาลดความดันมีข้อบ่งใช้ เช่น ก. ยาขับปัสสาวะ นอกจากใช้เป็นยาลดความดันโลหิตยังใช้ขับปัสสาวะเพื่อรักษาภาวะบวมน้ำจากโรคต่างๆ เช่น หัวใจล้มเหลว ตับแข็ง ไตวาย น้ำท่วมปอดปอดบวมน้ำ และยังมีข้อบ่งใช้อื่นๆ เช่น ยาขับปัสสาวะกลุ่มไทอะไซด์ ใช้รักษาโรคนิ่วในไต โรคกระดูกพรุน โรคเบาจืด ที่สาเหตุเกิดจากความผิดปกติของไต Nephrogenic diabetes insipidus และลดปริมาณน้ำในหูชั้นในในผู้ป่วยโรคเมนิแยร์ Menieres disease โรคเวียนศีรษะเรื้อรังที่เกิดจากหูชั้นใน ยาขับปัสสาวะกลุ่มลูปไดยูเรติก ใช้รักษาภาวะโพแทสเซียมในเลือดสูง Hyperka lemia แคลเซียมในเลือดสูง Hypercalcemia โซเดียมในเลือดต่ำ Hyponatre mia และใช้ขับสารพิษที่เกินขนาดในเลือด เช่น โบรไมด์ Bromide ฟลูออไรด์ Fluoride และไอโอไดด์ Iodide ยาขับปัสสาวะชนิดที่ลดการขับโพแทสเซียม ใช้ร่วมกับยาขับปัสสาวะชนิดอื่นหรือใช้แทนเมื่อผู้ป่วยเกิดภาวะโพแทสเซียมในเลือดต่ำ รักษากลุ่มอาการคอนน์ Conns syndrome กลุ่มอาการมีความดันโลหิตสูงร่วมกับมีโพแทสเซียมในเลือดต่ำ หรืออีกชื่อคือ ไฮเปอร์อัลโดสเตอโรนิสซึม Hyperaldosteronism ยาแมนนิทอล Mannitol ใช้ลดความดันลูกตาในผู้ป่วยโรคต้อหินมุมปิด ข. ยาที่ออกฤทธิ์ลดการทำงานของระบบประสาทซิมพาธีติก นอกจากใช้เป็นยาลดความดันโลหิตแล้วยังมีข้อบ่งใช้อื่นๆ ดังนี้ เช่น ยาในกลุ่ม Beta blockers ใช้รักษาโรคกล้ามเนื้อหัวใจขาดเลือด หัวใจเต้นเร็ว ภาวะหัวใจล้มเหลว กล้ามเนื้อหัวใจเสื่อม ยาในกลุ่ม Alpha1 blockers ใช้รักษาโรคต่อมลูกหมากโต ค. ยาที่ออกฤทธิ์ลดการทำงานของระบบ Renin-angiotensin-aldosterone system RAAS ใช้เป็นยาลดความดันโลหิตและมีข้อบ่งใช้อื่นๆ เช่น ยากลุ่ม ACE inhibitors ใช้รักษาภาวะหัวใจล้มเหลว และป้องกันภาวะไตวายจากโรคเบาหวาน ง. ยาขยายหลอดเลือดกลุ่มต่างๆ นอกจากใช้เป็นยาลดความดันโลหิต ยังมี ข้อบ่งใช้อื่นๆ เช่น ยาในกลุ่ม Calcium channel blockers ใช้รักษาภาวะความดันโลหิตสูงวิกฤต Hypertensive emergency รักษาโรคกล้ามเนื้อหัวใจขาดเลือด และป้องกัน อาการปวดศีรษะไมเกรน ยากลุ่มไนเตรท ใช้รักษาภาวะหัวใจล้มเหลว และกล้ามเนื้อหัวใจขาดเลือด มีข้อห้ามใช้ยาลดความดันอย่างไร มีข้อห้ามใช้ยาลดความดัน เช่น ห้ามใช้ในผู้ที่มีประวัติแพ้ยานั้นๆหรือแพ้ส่วนประกอบอื่นๆของยา ห้ามใช้ยาขับปัสสาวะกลุ่มไทอะไซด์และฟูโรซีไมด์ในผู้ที่มีประวัติแพ้ยาซัลฟา Sulfa drug ห้ามใช้ยาขับปัสสาวะปริมาณมากในผู้ป่วยโรคตับแข็ง ไตวาย และภาวะหัวใจล้มเหลว ห้ามรับประทานยาขับปัสสาวะหลังอาหารเย็นหรือก่อนนอนเพราะจะทำให้ปวดปัสสาวะตอนกลางคืนจึงรบกวนการนอนหลับ ห้ามใช้ยาในกลุ่ม Beta blockers ในผู้ป่วยโรคหืด ภาวะหัวใจล้มเหลวชนิดรุนแรง โรคซึมเศร้าอย่างรุนแรง และภาวะหลอดเลือดส่วนปลาย มือเท้า แขน ขา ตีบ ห้ามใช้ยาในกลุ่ม ACE inhibitors ในผู้ป่วยที่มีภาวะหลอดเลือดไตตีบตัน เพราะอาจทำให้ไตวายได้ ห้ามบดเคี้ยวหรือหักยาเม็ดรูปแบบที่เป็นยาออกฤทธิ์เนิ่นนาน เพราะทำให้ยาเสียคุณสมบัติในการออกฤทธิ์นานเป็นพิเศษ และอาจทำให้ร่างกายได้รับยาในปริมาณมากเกินไปจนทำให้ความดันโลหิตตกลงอย่างรวดเร็วจนหน้ามืดหรือหมดสติได้ มีข้อควรระวังการใช้ยาลดความดันอย่างไร มีข้อควรระวังการใช้ยาลดความดัน เช่น ระวังการใช้ยาขับปัสสาวะชนิดที่ลดการขับโพแทสเซียมร่วมกับการใช้ยาในกลุ่ม ACE inhibitors เพราะอาจทำให้ระดับโพแทสเซียมในเลือดสูง ระวังการใช้ยาในกลุ่ม Beta blockers ในผู้ป่วยโรคไขมันในเลือดสูง เพราะยาทำให้ ระดับไขมันดี HDL ลดลง และ ระวังการใช้ยานี้ในผู้ป่วยโรคเบาหวานเพราะยานี้ทำให้ระดับไตรกลีเซอไรด์ในเลือดเพิ่มขึ้นระวังการใช้ยาในกลุ่ม Beta blockers ร่วมกับยาขับปัสสาวะเนื่องจากยาทั้งสองกลุ่มนี้มีผลทำให้ระดับน้ำตาลในเลือดสูงขึ้นจึงอาจเกิดภาวะเบาหวานได้ ผู้ป่วยที่ได้รับยาในกลุ่ม Alpha1 blockers ในครั้งแรกๆอาจทำให้ความดันโลหิตลดลงอย่างรวดเร็วทำให้หน้ามืดหรือเป็นลมได้ ระวังการใช้ยาเวอราปามิล Verapamil และยาดิลไทอะเซม Diltiazem ในผู้ป่วยภาวะหัวใจล้มเหลวเพราะยาดังกล่าวมีผลกดการทำงานของหัวใจ การใช้ยาลดความดันในหญิงตั้งครรภ์หรือให้นมบุตรควรเป็นอย่างไร การใช้ยาลดความดันในหญิงตั้งครรภ์หรือให้นมบุตรควรเป็นดังนี้ เช่น หญิงตั้งครรภ์ควรหยุดยาลดความดันในกลุ่ม ACE inhibitors กลุ่ม ARBsAngiotensin II receptor blocker และยาขับปัสสาวะทันที เพราะยาเหล่านี้อาจทำให้เกิดความผิด ปกติกับทารกในครรภ์ได้ ยาลดความดันที่แพทย์มักเลือกใช้เป็นอันดับแรกในหญิงตั้งครรภ์คือ เมทิลโดปา Methyldopa ซึ่งพบว่ามีความปลอดภัยต่อทารกในครรภ์มากที่สุด ส่วนยาที่เป็นตัว เลือกต่อมาได้แก่ เมโทโพรลอล Metoprolol ไฮดราลาซีน Hydralazine และไนเฟดิปีน Nifedipine ถ้าผู้ป่วยเกิดภาวะความดันโลหิตสูงหลังจากตั้งครรภ์ครรภ์เป็นพิษ Pre-eclamsia สามารถใช้ยาไฮดราลาซีน ไนเฟดิปีน และยา Beta blockers เช่น ยาลาเบทาลอล Labetalol ในการรักษาได้ การใช้ยาลดความดันในผู้สูงอายุควรเป็นอย่างไร การใช้ยาลดความดันในผู้สูงอายุควรเป็นดังนี้ เช่น ควรติดตามระดับความดันโลหิตของผู้สูงอายุในท่านั่งหรือท่านอนเปรียบเทียบกับท่ายืน เพราะผู้ป่วยมักมีภาวะความดันโลหิตต่ำขณะเปลี่ยนอิริยาบถ อาจทำให้หน้ามืดเกิดการล้มกระ ดูกหักได้ ควรเลือกใช้ยาขับปัสสาวะกลุ่มไทอะไซด์ Thiazide เป็นกลุ่มแรกในผู้ป่วยสูงอายุเนื่อง จากยามีประสิทธิภาพในการป้องกันการเกิดภาวะแทรกซ้อนต่ออวัยวะต่างๆในร่างกาย การเลือกใช้ยาลดความดันโลหิตในผู้สูงอายุควรพิจารณาถึงโรคร่วมโรคประจำตัวอื่นๆในผู้ป่วยสูงอายุแต่ละรายเช่น ไม่ควรใช้ยาเมทิลโดปา Methyldopa ในผู้ป่วยสูงอายุที่เป็นโรคซึมเศร้าเพราะอาจทำให้อาการของโรคซึมเศร้าแย่ลง เนื่องจากยานี้มีผลข้างเคียงคือทำให้เกิดอาการซึมเศร้า วิตกกังวล ฝันร้าย การใช้ยาลดความดันในเด็กควรเป็นอย่างไร การใช้ยาลดความดันในเด็กควรเป็นดังนี้ เช่น ยาลดความดันที่แพทย์นิยมใช้ในเด็กโดยเป็นยาที่สามารถลดความดันได้ดีและปลอดภัยตั้งแต่ในทารกแรกเกิดได้แก่ ยาไฮดราลาซีน Hydralazine และยาในกลุ่ม Calcium channel blockers เช่น แอมโลดิปีน Amlodipine ไนเฟดิปีน Nifedipine นอกจากนี้ยังสามารถใช้ยาในกลุ่ม Beta blockers ซึ่งมีการใช้มานานในผู้ป่วยเด็กได้เช่นกัน ไม่ควรใช้ยาเมทิลโดปา Methyldopa เป็นยาตัวเลือกแรกในเด็กเนื่องจากผลข้างเคียงคือทำให้เกิดอาการซึมเศร้า วิตกกังวล ฝันร้าย ผู้ปกครองควรดูแลเด็กโดยให้ปรับเปลี่ยนพฤติกรรมร่วมด้วยกับการใช้ยาลดความดันเพื่อช่วยเพิ่มประสิทธิภาพในการลดความดันเช่น ลดน้ำหนัก ลดการบริโภคอาหารรสเค็ม รับประ ทานผักและผลไม้ ลดการดูทีวี เล่นเกม และควรออกกำลังกายแบบแอโรบิก 30 นาทีอย่างน้อย 3 วันสัปดาห์ อาการไม่พึงประสงค์จากการใช้ยาลดความดันมีอะไรบ้าง ผลอาการไม่พึงประสงค์จากการใช้ยาผลข้างเคียงจากการใช้ยาลดความดัน เช่น ยาขับปัสสาวะกลุ่มไทอะไซด์ Thiazide ทำให้เกิดการเสียสมดุลของเกลือแร่ในร่างกาย ได้แก่ ภาวะโพเทสเซียมในเลือดต่ำ Hypokalemia โซเดียมในเลือดต่ำ Hyponatramia น้ำ ตาลในเลือดสูง Hyperglycemia กรดยูริคในเลือดสูง Hyperuricemia และการเสื่อมสมรรถ ภาพทางเพศในผู้ชายนกเขาไม่ขัน Impotence ยาขับปัสสาวะกลุ่มลูปไดยูเรติก ยาในกลุ่มนี้มีอาการไม่พึงประสงค์จากการใช้ยาคล้ายกับยาปัสสาวะกลุ่มไทอะไซด์ และยามีความเป็นพิษต่อหูชั้นในจึงมีผลต่อการได้ยินได้ Ototoxici ty ยาขับปัสสาวะชนิดที่ลดการขับโพแทสเซียม ทำให้เกิดภาวะโพแทสเซียมในเลือดสูง Hyperkalemia และภาวะเต้านมโตในเพศชาย Gynecomastia เช่น จากการใช้ยาสไปโรโนแล็กโทน Spironolactone ยาในกลุ่ม Beta blockers อาจทำให้เกิดภาวะหัวใจเต้นช้าผิดปกติ Bradycardia ระดับน้ำตาลในเลือดสูงขึ้นจากภาวะร่างกายไวต่อน้ำตาลกลูโคส Glucose intolerance ส่งผลในระบบประสาทส่วนกลางเช่น ซึมเศร้า นอนไม่หลับ ฝันร้าย และภาวะเสื่อมสมรรถภาพทางเพศชาย ยาในกลุ่ม Alpha1 blockers ทำให้เกิดภาวะความดันเลือดต่ำจากการเปลี่ยนท่าทาง Postural hypotension ปวดศีรษะและอ่อนเพลีย ยาที่ออกฤทธิ์ต่อระบบประสาทส่วนกลาง อาจทำให้หดหู่ซึมเศร้า ฝันร้าย ง่วงซึม ปากแห้ง ยาในกลุ่ม ACE inhibitors มีอาการไม่พึงประสงค์ที่พบบ่อยคือ ไอแห้งๆไอไม่มีเสมหะ อาการอื่นๆเช่น อาการบวมใต้ชั้นผิวหนังแองจิโออีดีมา Angioedema โพแทสเซียมในเลือดสูง ความดันโลหิตลดต่ำลงอย่างรวดเร็วเมื่อเริ่มใช้ยาครั้งแรกๆ First dose hypotension ยาในกลุ่ม ARBs Angiotensin II receptor blockers มีอาการไม่พึงประสงค์คล้ายกับ ยาในกลุ่ม ACE inhibitors แต่ทำให้เกิดอาการไอแห้งๆและอาการบวมใต้ชั้นผิวหนัง Angio edema น้อยกว่าอย่างเด่นชัด ยาในกลุ่ม Calcium channel blockers เช่นยา ไนเฟดิปีน Nifedipine ฟิโลดิปีน Felodipine แอมโลดิปีน Amlodipine อาจทำให้เกิดอาการเท้าบวม Peripheral edema ปวดหัว และใบหน้าแดงได้ ส่วนเวอราปามิล Verapamil และดิลไทอะเซม Diltiazem ทำให้ท้องผูกได้ สรุป ทุกคนต้องตระหนักถึงความปลอดภัยจากการใช้ ยา ที่รวมถึงยาแผนปัจจุบันทุกชนิดรวมยาลดความดัน ยาแผนโบราณทุกชนิดและสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกชนิดควรต้องปฏิบัติตามข้อปฏิบัติพื้นฐานในการใช้ยาทุกชนิดเสมอ อ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอด้วยเช่นกัน สุรีย์ เจียรณ์มงคล. ยาที่ใช้ในการควบคุมความดันโลหิต. เอกสารประกอบการสอนวิชาเภสัชวิทยา 2 คณะเภสัชศาสตร์ จุฬาลงกรณ์มหาวิยาลัย. 24 หน้า 2009.
ยาลดความดัน คือ ยาที่ใช้ลดความดันโลหิตที่สูงเกินปกติ มีในหลายรูปแบบเช่น ยาเม็ด ยาอมใต้ลิ้น แผ่นแปะผิวหนัง แบ่งเป็น 4 ประเภทใหญ่ๆ
1.ยาขับปัสสาวะ
2.ยาที่ออกฤทธิ์ลดการทำงานของระบบประสาทซิมพาธีติก
3.ยาที่ออกฤทธิ์ลดการทำงานของระบบ Renin-angiotensin-aldosterone system
4.ยากลุ่มต่างๆที่ขยายหลอดเลือด
-ผลข้างเคียงของการใช้ยาลดความดันคือ ทำให้เกิดการเสียสมดุลของเกลือแร่ในร่างกาย เกิดภาวะโพแทสเซียมในเลือดสูง ยาในกลุ่ม Beta blockers: อาจทำให้เกิดภาวะหัวใจเต้นช้าผิดปกติ ยาที่ออกฤทธิ์ต่อระบบประสาทส่วนกลาง: อาจทำให้ ซึมเศร้า ฝันร้าย 
-ข้อห้ามและข้อควรระวังในการใช้ยาลดความดัน คือ ห้ามใช้ยาขับปัสสาวะปริมาณมากในผู้ป่วยโรคตับแข็ง ไตวาย ห้ามใช้ยาในกลุ่ม Beta blockers ในผู้ป่วยโรคหืด ภาวะหัวใจล้มเหลว ห้ามใช้ยาในกลุ่ม ACE inhibitors ในผู้ป่วยที่มีภาวะหลอดเลือดไตตีบตัน  ห้ามบดเคี้ยวหรือหักยา
อายุรศาสตร์ (อายุรศาสตร์) - Internal Medicine